Source: http://mikkeli.cloudnc.fi/fi-FI/Toimielimet/Kaupunginhallitus/Kokous_1162018/Mikkelin_kaupungin_hallintosaumlaumlnnou(11036)
Timestamp: 2020-01-28 11:39:33+00:00

Document:
Mikkelin kaupungin hallintosäännön muutokset | Mikkeli
Kokous 11.6.2018
Mikkelin kaupungin hallintosäännön muutokset
Kaupunginhallitus, kokous 11.6.2018
§ 254 Mikkelin kaupungin hallintosäännön muutokset
MliDno-2016-136
Jukka Savolainen, kaupunginlakimies, jukka.savolainen@mikkeli.fi
Mikkelin kaupungin hallintosääntöön esitetään tehtäväksi seuraavat muutokset. Tekstissä on ensin kirjoitettuna tällä hetkellä voimassa oleva hallintosäännön kohta ja sen jälkeen muutosehdotus. Muutettava kohta on merkitty kursiivilla:
Voimassa oleva hallintosäännön teksti:
Kaupunginjohtaja johtaa kaupunginhallituksen alaisena kaupungin hallintoa, taloudenhoitoa ja muuta toimintaa. Kaupunginjohtaja vastaa asioiden valmistelusta kaupunginhallituksen käsiteltäväksi. Kaupunginhallituksen puheenjohtaja voi toimia osa-aikaisena luottamushenkilönä.
Ehdotettu muutos:
Momentista poistetaan maininta kaupunginhallituksen puheenjohtajan osa-aikaisuudesta.
Kaupungin hallintosääntöön otettiin vuonna 2017 mahdollisuus kaupunginhallituksen puheenjohtajan osa-aikaisuudesta, mutta käytännössä asiaa ei ole toteutettu. Kirjaus esitetään tässä vaiheessa poistettavan ja mahdollisia malleja selvitetään ennen seuraavia kuntavaaleja.
10 § Lautakunnat
Kaupunkiympäristölautakunnassa on lupa- ja valvontajaosto, johon kaupunginvaltuusto valitsee 5 jäsentä ja määrää jaostolle puheenjohtajan sekä varapuheenjohtajan. Jokaisella jäsenellä on henkilökohtainen varajäsen.
Yksityistielain mukaisissa toimituksissa käsiteltävissä asioissa kokoonpano on jaoston puheenjohtaja ja kaksi jaoston keskuudestaan valitsemaa jäsentä.
Yksityistielain mukaiset toimitukset on tarkoituksenmukaisempaa toteuttaa pienemmällä kokoonpanolla.
28 § Konserni- ja elinvoimajaoston jaoston tehtävät ja toimivalta
4 valmistelee konserniohjeessa tarkoitetun ennakkohyväksynnän antamisesta tytäryhteisöille ja lausuu tarvittaessa tytäryhteisöille näiden taloussuunnitelmista ja -arvioista.
4 lausuu tarvittaessa tytäryhteisöille näiden taloussuunnitelmista ja -arvioista.
Muutos selkeyttää jaoston tehtäviä ja on yhdenmukainen konserniohjeen muutoksen kanssa.
29 § Lautakuntien ja liikelaitosten johtokuntien yleinen toimivalta
päättää palvelualueellaan muutoksen hakemisesta tuomioistuimen ja muiden viranomaisten päätöksiin ja käyttää palvelualueellaan kaupungin puhevaltaa,
käyttää tehtäväalueensa puhevaltaa tuomioistuimissa ja hallintoviranomaisissa sekä antaa tehtäväaluettaan koskevat muut lausunnot ja esitykset ulkopuolisille tahoille, ellei muuten ole säädetty tai määrätty eikä asian laajuus tai vaikuttavuus edellytä kaupunginhallituksen tai kaupunginvaltuuston päätöstä
Kirjauksella tarkennetaan lautakuntien ja liikelaitosten puhevallan käyttämisen määrittelyä koskemaan myös lausuntoja ja niiden suhdetta kaupungin edunvalvontaa.
33 § Kaupunkiympäristölautakunnan erityinen toimivalta
Lautakunta päättää:
3. kiinteän omaisuuden kiinnittämisestä sekä kiinteän ja irtaimen omaisuuden hankkimisesta, myymisestä tai muusta luovuttamisesta sekä kiinteän omaisuuden ja erityisten oikeuksien lunastamisesta
4. omaisuuden myynti-, osto- tai lunastushinnan taikka vaihtoarvon ollessa enintään 250 000 euroa
6. pidennyksen myöntämisestä lautakunnan luovuttamien tonttien ja muiden alueiden rakentamisvelvollisuuden täyttämisestä,
Kaupunkiympäristölautakunta toimii kaupungin jätehuoltoviranomaisena muiden kuin §:ssä 34 mainittujen asioiden osalta.
3. kiinteän omaisuuden kiinnittämisestä sekä kiinteän ja irtaimen omaisuuden hankkimisesta, myymisestä tai muusta luovuttamisesta sekä kiinteän omaisuuden ja erityisten oikeuksien lunastamisesta omaisuuden myynti-, osto- tai
lunastushinnan taikka vaihtoarvon ollessa enintään 250 000 euroa sekä kaikkien aiemmin vuokrattuna olleiden tonttien ja muiden rakennuspaikkojen uudelleen vuokraamisesta ja myymisestä
4. Rakentamattoman tontin vuokraoikeuden siirron hyväksymisestä.
5. pidennyksen myöntämisestä tonttien ja muiden alueiden rakentamisvelvollisuuden täyttämisestä ja sopimussakon käyttämisestä,
Hallintosäännössä ollut kirjoitusvirhe korjataan (33 §:n 4. kohta on tarkoitettu 1. kohdan jatkoksi, ei omaksi kohdakseen). Samalla numerointi päivitetään vastaamaan kohtien yhdistämistä
kohta 3 : Päätöksenteon suoraviivaistaminen, päätöksiin ei liity enää harkintavaltaa sen osalta kenelle ja millä tavoin tontti luovutetaan.
kohta 4 (kokonaan uusi): Päätöksenteon suoraviivaistaminen. Päätöksenteko ko. asiassa liittyy tyypillisesti tilanteisiin, jossa rakentaja sopii tontin rakentamisesta ja luovuttaa tontin sille valmistuvine rakennuksineen ostajalle.
kohta 5: Päätöksenteon suoraviivaistaminen. Päätökseen liittyvä harkintavalta on vähäistä, koska kyseisistä ehdoista on sovittu aiemmin kauppakirjassa.
Käytännössä on katsottu olevan tarkoituksenmukaisempaa keskittää kaikki jätehuoltoviranomaisen tehtävät kaupunkiympäristölautakunnalle.
34 § Lupa- ja valvontajaoston erityinen toimivalta
“Lupa- ja valvontajaosto päättää:
13. jätehuoltomääräyksistä poikkeamisista yksittäistapauksissa,
14. kaupungin jätteenkeräys- ja käsittelypaikoista ja jätteenkuljetukseen liittyvistä asioista.
Lupa- ja valvontajaosto toimii kaupungin rakennusvalvontaviranomaisena sekä jätehuoltoviranomaisena hallintosäännön §:ssä 34 mainittujen asioiden osalta.
Kohdat 13. ja 14. poistetaan.
Lisäksi viimeinen momentti muutetaan muotoon:
56 § Palvelussuhteeseen ottaminen
Kaupunginhallitus valitsee palvelualuejohtajat, hallintojohtajan, henkilöstöjohtajan, talousjohtajan ja kaupunginlakimiehen, palvelujohtajan, konsernitarkastajan sekä liikelaitosten johtajat.
Palvelukseen ottava viranomainen päättää tehtäväkohtaisesta palkasta ottaen huomioon ao. virka- ja työehtosopimuksen palkan määrittelyä koskevat määräykset, viran tai tehtävännimike, virka- ja työehtosopimuksen mukainen palkkahinnoittelukohta ja työn vaativuuden arvioinnin mukainen vaativuustaso.
Kaupunginhallitus valitsee palvelualuejohtajat, hallintojohtajan, henkilöstöjohtajan, talousjohtajan ja kaupunginlakimiehen, palvelujohtajan, konsernitarkastajan, tietosuojavastaavan sekä liikelaitosten johtajat.
Palvelukseen ottava viranomainen päättää tehtäväkohtaisesta palkasta kuultuaan henkilöstöjohtajaa ja ottaen huomioon ao. virka- ja työehtosopimuksen palkan määrittelyä koskevat määräykset, viran tai tehtävännimike, virka- ja työehtosopimuksen mukainen palkkahinnoittelukohta ja työn vaativuuden arvioinnin mukainen vaativuustaso.
Tietosuojavastaava on uuden tietosuojalain mukainen pakollinen uusi tehtävä. Tehtävä rinnastuu riippumattoman asemansa vuoksi konsernitarkastajaan, joten on loogista, että valinnan tekee kaupunginhallitus.
Palkkatasojen yhdenmukaisuuden kannalta henkilöstöjohtajan kuuleminen palkasta päätettäessä on tarpeellista.
68 § Palkan takaisinperiminen
Aiheettomasti maksetun palkan tai muun virkasuhteesta johtuvan taloudellisen etuuden takaisinperinnästä luopumisesta päättää hallintojohtaja päätösvaltansa puitteissa.
Aiheettomasti maksetun palkan tai muun virkasuhteesta johtuvan taloudellisen etuuden takaisinperinnästä päättää palvelussuhteeseen ottava viranomainen. Aiheettomasti maksetun palkan tai muun virkasuhteesta johtuvan taloudellisen etuuden takaisinperinnästä luopumisesta päättää hallintojohtaja päätösvaltansa puitteissa 10.000 euron rajaan asti.
On johdonmukaista, että päätöksen palkan takaisinperinnästä päättää palvelussuhteeseen ottava viranomainen. Euromäärärajan määrittäminen selkeyttää hallintojohtajan toimivaltaa.
74 § Toiminnan ja talouden seuranta
Toimielimet seuraavat talousarvion toteutumista kuukausittain. Toiminnan ja talouden toteutumisesta raportoidaan toimielimille neljännesvuosittain.
Toimielimet seuraavat talousarvion toteutumista kuukausittain. Toiminnan ja talouden toteutumisesta raportoidaan toimielimille kolme kertaa vuodessa.
Muutoksen jälkeen määräys vastaa voimassa olevaa käytäntöä, jossa taloutta seurataan valtuustotasolla maaliskuun, heinäkuun ja lokakuun tilanteesta.
162 § Kokouspalkkiot
Kaupunginvaltuusto ja sen valiokunnat sekä kaupunginhallitus ja sen jaosto, 115 €
Lauta- ja johtokunnat, näiden jaostot sekä toimikunnat, 95 €
Nuorisovaltuusto, oppilasjäsenet opetustoimen toimielimissä, 34 €
Nuorisovaltuutetun tai oppilasjäsenen osallistuessa muiden toimielinten kokouksiin on palkkio, 34 €
Muut toimielimet sekä työryhmät, 68 €
Nuorisovaltuusto ja nuorisovaltuutetun osallistuessa muiden toimielinten kokouksiin, 68 €,
Oppilasjäsenet opetustoimen toimielimissä ja oppilasjäsenen osallistuessa muiden toimielinten kokouksiin 34 €
Uuden kuntalain 26 § mukaan nuorisovaltuustolla on lakisääteinen asema kunnan hallinnossa. Nuorisovaltuuston palkkiota korotetaan vastaamaan muiden vastaavien toimielinten kokouspalkkioita.
165 § Vuosipalkkiot
Kokousten ulkopuolella hoidetuista luottamustehtävistä maksetaan jäljempänä oleville luottamushenkilöille kokouspalkkion lisäksi seuraavat vuosipalkkiot:
kaupunginvaltuuston puheenjohtaja 3.375 €
kaupunginvaltuuston varapuheenjohtajat 1.970 €
kaupunginhallituksen puheenjohtaja 4.350 €
kaupunginhallituksen varapuheenjohtajat 2.025 €
kaupunginhallituksen jäsen 1.620 €
tarkastuslautakunnan, kasvatus- ja opetuslautakunnan, hyvinvoinnin ja osallisuuden lautakunnan, kaupunkiympäristölautakunnan, lupa- ja valvontajaoston, pelastuslautakunnan, ympäristölautakunnan, liikelaitosten johtokuntien ja aluejohtokuntien puheenjohtajat 1.350 €
kaupunginhallituksen varapuheenjohtajat ja Mikkelin Vesiliikelaitoksen johtokunnan puheenjohtaja 2.025 €
kaupunginhallituksen jäsen, tarkastuslautakunnan, kasvatus- ja opetuslautakunnan, hyvinvoinnin ja osallisuuden lautakunnan, kaupunkiympäristölautakunnan, lupa- ja valvontajaoston, konserni- ja elinvoimajaoston, pelastuslautakunnan, ympäristölautakunnan, Otavan Opiston liikelaitoksen johtokunnan ja aluejohtokuntien puheenjohtajat 1.620 €.
Konserni- ja elinvoimajaoston asema ja tehtävä on uudistunut ja tästä johtuen on perusteltua, että jaoston puheenjohtajalle maksetaan vuosipalkkio, mikä asia oli jäänyt huomioimatta edellisen kerran hallintosäännöstä päätettäessä.
Samassa yhteydessä esitetään tarkistettavaksi tarkastuslautakunnan, kasvatus- ja opetuslautakunnan, hyvinvoinnin ja osallisuuden lautakunnan, kaupunkiympäristölautakunnan, lupa- ja valvontajaoston, konserni- ja elinvoimajaoston, pelastuslautakunnan, ympäristölautakunnan, liikelaitosten johtokuntien ja aluejohtokuntien puheenjohtajien vuosipalkkioita ja korotettavaksi ne samansuuruiseksi kuin kaupunginhallituksen jäsenien palkkiot, kuitenkin niin Vesiliikelaitoksen johtokunnan puheenjohtaja korotetaan vastaamaan kaupunginhallituksen varapuheenjohtajan palkkiota.
Kaupunginhallitus päättää esittää kaupunginvaltuustolle, että se hyväksyy Mikkelin kaupungin hallintosääntöön tehtäväksi edellä kuvatut muutokset siten, että ne tulevat voimaan 1.7.2018 lukien sillä poikkeuksella, että konserni- ja elinvoimajaoston puheenjohtajalle maksetaan vuosipalkkiota 12.6.2017 lukien.
Esittelijä täydensi esitystään siten, että hallintosäännön pykälään 4 tulee lisäykseksi: kaupunginhallituksen puheenjohtajilla on puhe- ja läsnäolo-oikeus konserni- ja elinvoimajaoston kokouksissa.
Puheenjohtaja tiedusteli, voidaanko esittelijän täydennetty esitys hyväksyä yksimielisesti. Hyväksyttiin.
Merkitään, että Olli Marjalaakso ilmoitti olevansa esteellinen (konserni- ja elinvoimajaoston puheenjohtaja) ja poistui kokouksesta tämän pykälän käsittelyn ajaksi. Ilmoitus hyväksyttiin.
§ 238 Kokouksen laillisuus ja päätösvaltaisuus
§ 239 Pöytäkirjan tarkastus
§ 240 Ilmoitusasiat
§ 241 Otto-oikeus/lautakuntien/viranhaltijoiden päätökset
§ 242 IT-infrapalveluiden järjestäminen 1.7.2019 alkaen
§ 243 Teknisen sopimuksen mukainen TS kehittämistyöryhmä ja TS palkkausjärjestelmän kehittäminen
§ 244 Paikallinen sopimus Jukon luottamusmiesjärjestelyt 1.5.-31.7.2018 ja 1.8.2018-31.7.2020
§ 245 Kaupunkirakenneselvityksessä esitettyjen linjausten hyväksyminen
§ 246 Mikkelin lukiokoulutuksen hallinnon uudistaminen
§ 247 Mikkelin kaupungin lukiokoulutuksen järjestämisluvan muuttaminen
§ 248 Otavan Opiston liikelaitoksen nimen muuttaminen
§ 249 Tonttien 491-1-8-9 ja 491-1-8-12 myyminen / Jalon Rakentajat Oy
§ 250 Tonttien 491-1-8-6 ja 491-1-8-11 myyminen / Saga Care Finland Oy
§ 251 Tontin 491-1-8-10 muodostusosan myyminen / Kiinteistö Oy Sammonkulma-Mikkeli
§ 252 Asia poistettiin esityslistalta
§ 253 Mikkelin kaupungin tilinpäätös 2017, tekniset korjaukset
§ 255 Oikaisuvaatimus hyvinvoinnin ja osallisuuden lautakunnan päätöksestä 25.4.2018 § 35 - Amatsoni tilateos
§ 256 Kaupunginhallituksen lausunto Liikenne- ja viestintäministeriölle 3,5 GHz taajuusalueen toimilupien huutokaupasta
§ 257 Kaupunginhallituksen lausunto valtiovarainministeriölle luonnoksesta valtioneuvoston asetukseksi kunnan ja maakunnan välisen vuokran määräytymisestä siirtymäkauden aikana
§ 258 Mikkelin tyttölyseon senioreiden rahaston perustaminen
§ 259 Kaupunginjohtajan lomat 2018
§ 260 Valtuustoaloite: Koirakerhoja lapsille ja nuorille
§ 261 Valtuustoaloite sosiaalisen luototuksen jatkamiseksi Mikkelissä
§ 262 Etelä-Savon Energia Oy:n Vuosikatsaus 2017
§ 263 Muut asiat

References: § 254

§ 238

§ 239

§ 240

§ 241

§ 242

§ 243

§ 244

§ 245

§ 246

§ 247

§ 248

§ 249

§ 250

§ 251

§ 252

§ 253

§ 255
 § 35

§ 256

§ 257

§ 258

§ 259

§ 260

§ 261

§ 262

§ 263